تورکیه-‌ده سون گون عرضینده کروناویروس‌دان (کووید-19) داها 76 نفر دونیاسینی دییشیب.
بو باره‌ده تورکیه-‌نین ساغلیق ناظیری فخرالدین کوجا بیلدیریب.
ناظیر آچیقلاماسیندا قئید ائدیب کی، سون 24 ساعاتدا 127 مین 651 شوبهه‌لی کروناویروس تستیندن کئچیب، اونلاردان 2209-نون جاوابی پوزیتیو چیخیب، 1511 خسته ایسه ساغالا‌راق ائوه بوراخیلیب. آغیر خسته سایی 1827 نفر اولوب.
تورکیه-‌ده عمومی‌لیکده 366 مین 208 نفر یئنی نوع کروناویروس انفکسیونونا یولوخوب، ایندییه‌دک اونلاردان 9950 نفر اؤلوب.
فخرالدین کوجا خسته‌لیگه یولوخما ساییندان، آغیر خسته سایی‌نین آرتماسیندان ناراحات‌لیغینی ایفاده ائده‌رک بیر داها وورغولاییب کی، کووید-19-لا موباریزه اوچون ان گوجلو سلاح تدبیرلره دوزگون رعایت ائتمک‌دیر.
